32. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.379 της 21 Φεβρ.1957/29  Νοεμ.1962  (ΦΕΚ Α΄204) Περί χορηγήσεως εις τους εν γένει συνταξιούχους των οργανισμών τοπικής αυτοδιοικήσεως του επιδόματος ακριβείας. Λαβόν υπ’ όψιν:1)Την υπ’ αριθ.169 π.ε. πράξιν αυτού περί χορηγήσεως εις τους δημοσίους υπαλλήλους και τακτικόν προσωπικόν των οργανισμών Τοπ. Αυτοδιοικήσεως επιδόματος ακριβείας εις 9% επί του βασικού αυτών μισθού δια τους υπηρετούντας εις την περιφέρειαν της τέως Διοικήσεως Πρωτευούσης και Θεσσαλονίκης και 6% επί του βασικού μισθού δια τους υπηρετούντας εις τας λοιπάς περιφερείας. 2)Το άρθρ.51 του Νόμ.1726/51 «περί κώδικος καταστάσεως των δημοτικών και κοινοτικών υπαλλήλων», ως τούτο ετροποποιήθη δια του άρθρ.11 του Νόμ.2262/52. 3)Το άρθρ.100 παρ.3 του Δημ. και Κοιν. Κώδικος, κυρωθέντος υπό του Ν.Δ.2888/54 «περί κυρώσεως του δημοτικού και κοινοτικού κώδικος». 4)Το γεγονός ότι ανάλογον επίδομα εχορηγήθη και εις τους συνταξιούχους εν γένει του δημοσίου δια της υπ’ αριθ.265/7-2-1956 πράξεως ημών και, 5)Την εισήγησιν των κ.κ. Υπουργών Συντονισμού, Εσωτερικών και Οικονομικών περί χορηγήσεως του αυτού ως άνω επιδόματος και εις τους συνταξιούχους των οργανισμών τοπικής αυτοδιοικήσεως, αποφασίζει: Σελ.194,16(β) Τευχος 210-082 1)Την χορήγησιν από 1ης Ιαν.1957 εις τους εν γένει συνταξιούχους των οργανισμών Τοπικής Αυτοδιοικήσεως επιδόματος ακριβείας εξ 9% δια τους συνταξιοδοτουμένους εκ των Ταμείων των ανωτέρω Οργανισμών της περιφερείας της τέως Διοικήσεως Πρωτευούσης και Θεσσαλονίκης και εξ 6% δια τους συνταξιοδοτουμένους εκ των Ταμείων των λοιπών Οργανισμών Τοπικής Αυτοδιοικήσεως του Κράτους, ως και των εξ ειδικών λογαριασμών κοινοτικών συνταξιούχων των τηρουμένων εις τα εν ταις έδραις των Νομών του Κράτους λειτουργούντα Υποκαταστήματα. 2)Το επίδομα τούτο υπολογίζεται δια τους συνταξιούχους ων η σύνταξις εκανονίσθη ή ηυξήθη επί τη βάσει των διατάξεων του Νόμ.1974/52 επί του ποσού της συντάξεως του προκύπτοντος εκ του βασικού μισθού, υφ’ όν εσυνταξιοδοτήθησαν. Δια τους μη υπαχθέντας εις τον Νόμ.1974/52 ή υπαχθέντας μεν αλλά διατηρήσαντας την ήδη καταβαλλομένην σύνταξιν ως μείζονα, το ανωτέρω επίδομα υπολογίζεται επί της καταβαλλομένης άνευ επιδόματος τινός συντάξεως.  Εφ’ όσον η καταβαλλομένη σύνταξις καθωρίσθη δια του συνυπολογισμού εις τον βασικόν μισθόν και επιδόματος ευδοκίμου παραμονής ή εξαντλήσεως ιεραρχίας ή πολυετούς υπηρεσίας το κατά την παρούσαν πράξιν επίδομα υπολογίζεται μέχρι της εξευρέσεως του ακριβούς δικαιουμένου, ποσού, επί τη βάσει της καταβαλλομένης συντάξεως, συμψηφιζομένου του τυχόν επί πλέον ληφθέντος ποσού κατά τας μεταγενεστέρας πληρωμάς. 3)Το κατά τ’ ανωτέρω επίδομα δεν δύναται να υπερβή το ποσόν των δραχμ.250 μηνιαίως δια τους συνταξιοδοτουμένους παρά των Ταμείων της περιφερείας της τέως Διοικήσεως Πρωτευούσης και Θεσσαλονίκης και των δραχ.170 δια τους λοιπούς. 3.Ε.γ.32 Σύνταξη Δημοτικών και Κοινοτικών Υπαλλήλων 4)Το επίδομα της παρούσης απαλλάσσεται παντός φόρου ή τέλους ή κρατήσεως υπέρ του δημοσίου, οργανισμών Τοπ. Αυτοδιοικήσεως, τρίτων κλπ. 5)Το παρεχόμενον επίδομα χορηγηθήσεται μετά προηγουμένην απόφασιν του οικείου διοικητικού Συμβουλίου (δημοτικού ή κοινοτικού συμβουλίου ή αδελφάτου) των καθ’ έκαστα οργανισμών Τοπ. Αυτοδιοικήσεως και εφ’ όσον υφίσταται η προς τούτο οικονομική δυνατότης εκ των νομοθετημένων ήδη πόρων. Η ύπαρξις ή μη τοιαύτης διαπιστούται δια πράξεως του οικείου συμβουλίου των ως άνω Οργανισμών Τοπικής Αυτ/σεως. Δια τους κοινοτικούς συνταξιούχους τους λαμβάνοντας την σύνταξιν εκ των ειδικών λογ/σμών κοινοτικών συντάξεων των τηρουμένων εις τα Υποκαταστήματα της Εθνικής Τραπέζης Ελλάδος και Αθηνών των λειτουργούντων εις τας έδρας των Νομών, θα χορηγηθή το περί ου πρόκειται επίδομα, εφ’ όσον κατεβλήθη τοιούτον εις το τακτικόν προσωπικόν των καθ’ έκαστα κοινοτήτων εκ της υπηρεσίας των οποίων εξήλθεν ο συνταξιούχος. 6)Δια διαταγής του Υπουργείου των Εσωτερικών θέλει καθορισθή ο τρόπος αναγνωρίσεως και πληρωμής του περί ου η παρούσα επιδόματος. Εκδόσαν προς τούτο την υπ’ αριθ.379 παρούσαν πράξιν του. 